CELEX: 32015R2047
Language: sk
Date: 2015-11-16 00:00:00
Title: Vykonávacie nariadenie Komisie (EÚ) 2015/2047 zo 16. novembra 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky esfenvalerát ako látky, ktorá sa má nahradiť, a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

17.11.2015   
            
            
               SK
            
            
               Úradný vestník Európskej únie
            
            
               L 300/8
            
         VYKONÁVACIE NARIADENIE KOMISIE (EÚ) 2015/2047
   zo 16. novembra 2015,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky esfenvalerát ako látky, ktorá sa má nahradiť, a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 24 v spojení s článkom 20 ods. 1,
   keďže:
   
               (1)
            
            
               Schválenie účinnej látky esfenvalerát v zmysle časti A prílohy k vykonávaciemu nariadeniu Komisie (EÚ) č. 540/2011 (2) platí do 30. júna 2016.
            
         
               (2)
            
            
               Žiadosť o obnovenie zaradenia účinnej látky esfenvalerát do prílohy I k smernici Rady 91/414/EHS (3) bola predložená v súlade s článkom 4 nariadenia Komisie (EÚ) č. 1141/2010 (4) v rámci lehoty stanovenej v uvedenom článku.
            
         
               (3)
            
            
               Žiadateľ predložil doplňujúcu dokumentáciu vyžadovanú v zmysle článku 9 nariadenia (EÚ) č. 1141/2010. Spravodajský členský štát skonštatoval, že žiadosť je úplná.
            
         
               (4)
            
            
               Spravodajský členský štát pripravil správu z hodnotenia obnoveného zaradenia na základe konzultácie so spoluspravodajským členským štátom a 30. júla 2013 ju predložil Európskemu úradu pre bezpečnosť potravín (ďalej len „úrad“) a Komisii.
            
         
               (5)
            
            
               Úrad postúpil správu z hodnotenia obnoveného zaradenia žiadateľovi a členským štátom na pripomienkovanie a prijaté pripomienky zaslal Komisii. Úrad takisto sprístupnil doplňujúcu súhrnnú dokumentáciu verejnosti.
            
         
               (6)
            
            
               Úrad oznámil 22. októbra 2014 Komisii svoj záver (5) o tom, či možno očakávať, že esfenvalerát spĺňa kritériá schválenia stanovené v článku 4 nariadenia (ES) č. 1107/2009. Komisia predložila 20. marca 2015 návrh revíznej správy o esfenvaleráte Stálemu výboru pre rastliny, zvieratá, potraviny a krmivá.
            
         
               (7)
            
            
               Pokiaľ ide o jedno alebo viaceré reprezentatívne použitia minimálne jedného prípravku na ochranu rastlín s obsahom danej účinnej látky, dospelo sa k záveru, že kritériá schválenia uvedené v článku 4 sú splnené. Uvedené kritériá schválenia sa preto považujú za splnené.
            
         
               (8)
            
            
               Hodnotenie rizík v prípade obnovenia schválenia esfenvalerátu vychádza z obmedzeného počtu reprezentatívnych použití, ktoré však neobmedzujú použitia, na ktoré môžu byť prípravky na ochranu rastlín s obsahom esfenvalerátu povolené. Preto je vhodné zrušiť obmedzenie týkajúce sa použitia ako insekticídu.
            
         
               (9)
            
            
               Komisia však esfenvalerát považuje za látku, ktorá sa má nahradiť podľa článku 24 nariadenia (ES) č. 1107/2009. Esfenvalerát je toxická látka v súlade s bodmi 3.7.2.2 a 3.7.2.3 prílohy II k nariadeniu (ES) č. 1107/2009, keďže biokoncentračný faktor je vyšší ako 2 000 a dlhodobá koncentrácia bez pozorovaného účinku na sladkovodné organizmy je nižšia ako 0,01 mg/l. Esfenvalerát preto spĺňa podmienku stanovenú v bode 4 druhej zarážke prílohy II k nariadeniu (ES) č. 1107/2009.
            
         
               (10)
            
            
               Preto je vhodné obnoviť schválenie esfenvalerátu ako látky, ktorá sa má nahradiť.
            
         
               (11)
            
            
               V súlade s článkom 20 ods. 3 nariadenia (ES) č. 1107/2009 v spojení s jeho článkom 13 ods. 4 by sa príloha k vykonávaciemu nariadeniu (EÚ) č. 540/2011 mala zodpovedajúcim spôsobom zmeniť.
            
         
               (12)
            
            
               Vykonávacím nariadením Komisie (EÚ) 2015/1885 (6) sa predĺžil dátum uplynutia platnosti schválenia účinnej látky esfenvalerát, aby sa postup obnovenia mohol dokončiť pred dátumom uplynutia platnosti schválenia tejto látky. Avšak vzhľadom na to, že rozhodnutie o obnovení bolo prijaté pred pôvodným dátumom uplynutia platnosti, toto nariadenie by sa malo uplatňovať odo dňa nasledujúceho po pôvodnom dátume uplynutia platnosti.
            
         
               (13)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Obnovenie schválenia účinnej látky ako látky, ktorá sa má nahradiť
   Schválenie účinnej látky esfenvalerát ako látky, ktorá sa má nahradiť, sa obnovuje v súlade s ustanoveniami prílohy I.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. januára 2016.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. novembra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
   
      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1.).
   
      (4)  Nariadenie Komisie (EÚ) č. 1141/2010 zo 7. decembra 2010, ktorým sa ustanovuje postup na obnovenie zaradenia druhej skupiny účinných látok do prílohy I k smernici Rady 91/414/EHS a vytvára zoznam takýchto látok (Ú. v. EÚ L 322, 8.12.2010, s. 10).
   
      (5)  Vestník EFSA (EFSA Journal) (2014) 12(11):3873. K dispozícii online: www.efsa.europa.eu.
   
      (6)  Vykonávacie nariadenie Komisie (EÚ) 2015/1885 z 20. októbra 2015, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok 2,4-D, acibenzolar-S-metyl, amitrol, bentazón, cyhalofop-butyl, dikvát, esfenvalerát, famoxadón, flumioxazín, DXP KE 459 (flupyrsulfurón-metyl), glyfozát, iprovalikarb, izoproturón, lambda-cyhalotrín, metalaxyl-M, metsulfurón-metyl, pikolinafén, prosulfurón, pymetrozín, pyraflufén-etyl, tiabendazol, tifensulfurón-metyl a triasulfurón (Ú. v. EÚ L 276, 21.10.2015, s. 48).
   
      PRÍLOHA I
      
                  Všeobecný názov, identifikačné čísla
               
               
                  IUPAC názov
               
               
                  Čistota (1)
                  
               
               
                  Dátum schválenia
               
               
                  Schválenie platí do
               
               
                  Osobitné ustanovenia
               
            
                  esfenvalerát
                  CAS č. 66230-04-4
                  CIPAC č. 481
               
               
                  (S)-kyano (3-fenoxyfenyl)- metyl-(S)-4-chlór-alfa-(1-metyletyl)benzénacetát
               
               
                  830 g/kg
                  Množstvo toluénu ako nečistoty nesmie prekročiť 10 g/kg v technickom materiáli.
               
               
                  1. januára 2016
               
               
                  31. decembra 2022
               
               
                  Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o esfenvaleráte, a najmä jej dodatky I a II.
                  Pri tomto celkovom hodnotení musia členské štáty venovať osobitnú pozornosť:
                  
                              —
                           
                           
                              riziku, ktoré esfenvalerát a 2SαR-izomér fenvalerátu predstavujú pre vodné organizmy vrátane rizika bioakumulácie prostredníctvom potravinového reťazca,
                           
                        
                              —
                           
                           
                              riziku pre medonosné včely a necieľové článkonožce,
                           
                        
                              —
                           
                           
                              ochrane podzemných vôd, ak sa látka používa v oblastiach s citlivými pôdnymi a/alebo klimatickými podmienkami.
                           
                        V podmienkach používania musia byť v náležitom prípade uvedené opatrenia na zmiernenie rizika.
               
            
         (1)  Ďalšie podrobnosti o identite a špecifikácii účinnej látky sú uvedené v revíznej správe.
   
   
      PRÍLOHA II
      Príloha k vykonávaciemu nariadeniu (EÚ) č. 540/2011 sa mení takto:
      
                  1.
               
               
                  V časti A sa vypúšťa položka 10 týkajúca sa esfenvalerátu;
               
            
                  2.
               
               
                  V časti B sa dopĺňa táto položka:
                  
                               
                           
                           
                              Bežný názov, identifikačné čísla
                           
                           
                              Názov IUPAC
                           
                           
                              Čistota (1)
                              
                           
                           
                              Dátum schválenia
                           
                           
                              Koniec platnosti schválenia
                           
                           
                              Osobitné ustanovenia
                           
                        
                              „2
                           
                           
                              esfenvalerát
                              CAS č. 66230-04-4
                              CIPAC č. 481
                           
                           
                              (S)-kyano (3-fenoxyfenyl)-metyl-(S)-4-chlór-alfa-(1-metyletyl)benzénacetát
                           
                           
                              830 g/kg
                              Množstvo toluénu ako nečistoty nesmie prekročiť 10 g/kg v technickom materiáli.
                           
                           
                              1. januára 2016
                           
                           
                              31. decembra 2022
                           
                           
                              Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o esfenvaleráte, a najmä jej dodatky I a II.
                              Pri tomto celkovom hodnotení musia členské štáty venovať osobitnú pozornosť:
                              
                                          —
                                       
                                       
                                          riziku, ktoré esfenvalerát a 2SαR-izomér fenvalerátu predstavujú pre vodné organizmy vrátane rizika bioakumulácie prostredníctvom potravinového reťazca,
                                       
                                    
                                          —
                                       
                                       
                                          riziku pre medonosné včely a necieľové článkonožce,
                                       
                                    
                                          —
                                       
                                       
                                          ochrane podzemných vôd, ak sa látka používa v oblastiach s citlivými pôdnymi a/alebo klimatickými podmienkami.
                                       
                                    V podmienkach používania musia byť v náležitom prípade uvedené opatrenia na zmiernenie rizika.“
                           
                        
            
         (1)  Ďalšie podrobnosti o identite a špecifikácii účinnej látky sú uvedené v revíznej správe.